ai4bharat/Pralekha huggingface dataset:
নীতিআয়োগ
স্বচ্ছ জ্বালানি কোভিড পরবর্তী সময়ে দেশের অর্থনীতি পুনরুদ্ধারে সাহায্য করবে
নয়াদিল্লি, ৩০ জুন, ২০২০
নীতি আয়োগ এবং রকি মাউন্টেন ইন্সটিটিউট  আজ ‘স্বচ্ছ জ্বালানি নির্ভর অর্থনীতির লক্ষ্যে : কোভিড পরবর্তী সময়ে ভারতের জ্বালানি এবং পরিবহন ক্ষেত্রে সুযোগ-সুবিধা’ শীর্ষক প্রতিবেদন প্রকাশ করেছে। এই প্রতিবেদনে কোভিড-১৯ এর পরিপ্রেক্ষিতে স্বচ্ছ জ্বালানি এবং বিদ্যুৎ ক্ষেত্রে ভারতে যে পরিবর্তন আসছে,তাতে উদীয়মান সমস্যা ও এক্ষেত্রের সুযোগ-সুবিধা উভয়দিকই তুলে ধরা হয়েছে। এই প্রতিবেদনে বলা হয়েছে অর্থনীতির বিকাশে স্বচ্ছ জ্বালানি ক্ষেত্র গুরুত্বপূর্ণ ভূমিকা নিতে পারে। তাই, এই ক্ষেত্রে সুনির্দিষ্ট নীতি ও কৌশলগত বিষয়ে প্রস্তাব দেওয়া হয়েছে এই প্রতিবেদনে।
নীতি আয়োগের ভাইস চেয়ারম্যান শ্রী রাজীব কুমার জানান, কোভিড-১৯ মহামারী সংক্রমিত ভারতের অর্থনীতি পুনরায় ঘুরে দাঁড়াবে। তিনি বলেন, বর্তমান আর্থিক সংস্কারগুলি দেশে সমৃদ্ধির হার বৃদ্ধিতে সাহায্য করবে।
নীতি আয়োগের সিইও শ্রী অমিতাভ কান্ত বলেছেন,স্বচ্ছ জ্বালানি ভারতের অর্থনৈতিক পুনরুদ্ধার এবং আন্তর্জাতিক প্রতিযোগিতায় ভারত চালিকাশক্তি হয়ে উঠতে সাহায্য করবে। তিনি বলেন, দেশে শিল্পের বিকাশে গুরুত্বপূর্ণ ভূমিকা পালন করবে এই স্বচ্ছ জ্বালানি। এমনকি পরিবহণ ও বিদ্যুৎ ক্ষেত্রের পুনরুদ্ধারে স্বচ্ছ জ্বালানি সাহায্য করবে বলেও তিনি জানান।
এই প্রতিবেদনে নীতি নির্ধারক ও অন্যান্য মূল সিদ্ধান্ত গ্রহণকারীদের ভারতের স্বচ্ছ জ্বালানির ভবিষ্যৎ সহায়তার জন্য সুনির্দিষ্ট পরিকল্পনা গ্রহণের সাহায্যার্থে ৪টি নীতি পেশ করা হয়েছে – জ্বালানি সমস্যা সমাধানে স্বল্প বিনিয়োগ; সুরক্ষিত জ্বালানি ব্যবস্থাপনা নির্মাণ; দক্ষতা বৃদ্ধি ও প্রতিযোগিতার সুযোগ বৃদ্ধি এবং সামাজিক ও পরিবেশগত ভারসাম্য বজায় রাখা।
নীতি আয়োগের মিশন ডাইরেক্টর এবং প্রধান পরামর্শদাতা শ্রী অনীল শ্রীবাস্তব জানিয়েছেন, মহামারী সমস্যা কাটিয়ে ভারতে অর্থনৈতিক পুনরুদ্ধারের জন্য কৌশলগত সুযোগগুলিকে কাজে লাগাতে হবে। রকি মাউন্টেন ইন্সটিটিউটের বরিষ্ঠ অধিকর্তা ক্লে স্ট্রেঞ্জার বলেছেন, কোভিড-১৯ এর প্রভাব পড়েছে সারা বিশ্বেই। সকলের জীবনকেই ব্যহত করেছে এই ভাইরাস। ভারত যেহেতু অর্থনৈতিক পুনরুদ্ধারের কাজ চালিয়ে যাচ্ছে, তাই স্বচ্ছ জ্বালানি এবং এই ব্যবস্থাপনা উৎপাদন ক্ষেত্রকে শক্তিশালী করবে, বিদ্যুতের নির্ভরযোগ্যতা বাড়িয়ে তুলবে, বিদেশ থেকে তেল আমদানি কমাবে এবং পরিবেশ রক্ষার ক্ষেত্রেও গুরুত্বপূর্ণ ভূমিকা পালন করবে।
এই প্রতিবেদন সম্পর্কে বিস্তারিত জানতে ক্লিক করুন নিম্নলিখিত ওয়েবসাইটগুলিতে –
নীতি আয়োগ: https://niti.gov.in/sites/default/files/2020- 06/India_Green_Stimulus_Report_NITI_VF_June_29.pdf
রকি মাউন্টেন ইন্সটিটিউট -
https://rmi.org/insight/india-stimulus-strategy-recommendations-towards-a-clean-energy-economy/
আরএমআই ইন্ডিয়া: https://rmi-india.org/insight/india-stimulus-strategy-recommendations-towards-a-clean-energy-economy/
(CG/SS/SB
নতুনওপুনর্নবীকরণযোগ্যজ্বালানিমন্ত্রক
সৌর বিদ্যুৎ উৎপাদন সামগ্রীর ওপর ‘ভারত ফোটোভোল্টিক এডজ ২০২০’ বিষয়ের ওপর নীতি নির্ধারকরা বক্তব্য রাখবেন
নয়াদিল্লী, ৪ অক্টোবর, ২০২০
আগামী ৬ই অক্টোবর নীতি আয়োগ, নতুন এবং পুনর্নবীকরণ শক্তি মন্ত্রক ও ইনভেস্ট ইন্ডিয়া যৌথ উদ্যোগে সৌর বিদ্যুৎ উৎপাদন সামগ্রীর ওপর ভার্চুয়াল মাধ্যমে ‘ভারত ফোটোভোল্টিক এডজ ২০২০’ শীর্ষক একটি বিশ্ব সম্মেলনের আয়োজন করেছে।
এই সম্মেলনে সৌর বিদ্যুৎ উৎপাদন সামগ্রী এবং সাপ্লাই চেন সম্পর্কে বিশেষ অধিবেশন থাকছে। এর পাশাপাশি ফোটোভোল্টিক  উৎপাদন সামগ্রী ক্ষেত্রে বিনিয়োগ বিষয়ে একটি বিশেষ অধিবেশন রাখা হয়েছে। এই সম্মেলনে তামিলনাড়ু, মহারাষ্ট্র, অন্ধ্রপ্রদেশ রাজ্যগুলি অংশ নেবে। বিনিয়োগকারীদের জন্য একটি গোল টেবিল বৈঠকের আয়োজন করা হয়েছে। ভারতে সৌর বিদ্যুৎ উৎপাদন ক্ষেত্রের বিভিন্ন দিক নিয়ে আলোচনা করা হবে এই সম্মেলনে।
কেন্দ্রীয় বিদ্যুৎ নতুন ও পুনর্নবীকরণ শক্তি মন্ত্রী শ্রী আর কে সিং, নীতি আয়োগের ভাইস চ্যান্সেলার ডঃ রাজীব কুমার, নীতি আয়োগের সিইও শ্রী অমিতাভ কান্ত, মন্ত্রকের যুগ্ম সচিব এবং ইনভেস্ট ইন্ডিয়ার কার্যনির্বাহী অধিকর্তা তথা সিইও শ্রী দীপক বাগলা এই সম্মেলনে যোগ দেবেন। এছাড়াও প্রায় ৬০ জন শীর্ষস্থানীয় ভারতীয় ব্যক্তিত্ব এবং বিশ্বের একাধিক সংস্থার সিইও-রাও এই সম্মেলনে যোগ উপস্থিত থাকবেন ।
কোভিড-১৯ মহামারী পরিস্থিতি বিশ্ব অর্থনীতির ওপর এক বিরাট প্রভাব ফেলেছে। কোভিড সংক্রমণের প্রভাব থেকে বেরিয়ে আসা এবং সারা বিশ্ব যেভাবে সমস্যার মুখোমুখি হয়েছে তার বিরুদ্ধে লড়াই করার জন্য সরকার প্রতিনিয়ত প্রয়াস চালিয়ে যাচ্ছে। এরজন্য প্রয়োজন বিনিয়োগ। এমনকি এই সময়ে আন্তর্জাতিক সহযোগিতা বিশেষ প্রয়োজন।
সৌর বিদ্যুৎ ক্ষেত্রে বিগত কয়েক বছরে বিশ্বে অভূতপূর্ব উন্নতি লক্ষ্য করা গেছে। সবুজ বিকাশের লক্ষ্যে এবং জলবায়ু পরিবর্তন রোধে এর কার্যকরী ভূমিকা রয়েছে। ভারত বিশ্বের তৃতীয় বৃহত্তম সৌর বিদ্যুৎ উৎপাদন ক্ষমতাসম্পন্ন দেশ হয়ে উঠেছে। ২০৩০ সালের মধ্যে ভারতে ৪৫০ গিগাওয়াট পুনর্নবীকরণযোগ্য শক্তি উৎপাদনের লক্ষ্যমাত্রা নেওয়া হয়েছে। সৌর বিদ্যুৎ উৎপাদন বৃদ্ধি পেলে তার দাম হ্রাস পাবে। কোভিড-১৯ পরবর্তী সময়ে আত্ননির্ভর ভারত গঠনের উদ্যোগ হিসেবে ভারত সরকার সৌর ফোটোভোল্টিক উৎপাদন ক্ষেত্রে বিশেষ গুরুত্ব দিয়েছে। অদূর ভবিষ্যতে ভারতকে বিশ্বের মধ্যে সৌর ফোটোভোল্টিক উৎপাদন কেন্দ্র হিসেবে গড়ে তোলার উদ্যোগ নেওয়া হয়েছে ।
বিশ্বজুড়ে অত্যাধুনিক প্রযুক্তি সরবরাহকারী সংস্থা, সরঞ্জাম নির্মাতারা যাতে ভারতে বিনিয়োগে আগ্রহী হয়ে ওঠেন সেই বিষয়ের ওপর বিশেষ জোর দেওয়া হবে এই সম্মেলনে। ভারতীয় নীতি নির্ধারকরা এই বিষয়ের ওপর একাধিক বক্তব্যও পেশ করবেন।
CG/SS/NS
(Visitor Counter : 148
অর্থমন্ত্রক
দেশি অতিক্ষুদ্র, ক্ষুদ্র ও মাঝারি শিল্পের বিকাশের জন্য জুতো এবং আসবাবপত্রে আমদানি শুল্ক বৃদ্ধি
দেশি চিকিৎসা সরঞ্জাম শিল্পকে উৎসাহ দিতে ৫ শতাংশ স্বাস্হ্য উপকর ; উচ্চাকাঙ্ক্ষী জেলাগুলিতে স্বাস্হ্য পরিকাঠামো গড়ে তুলতে কাজে লাগানো হবে এই সেসের টাকা
জনগণের বৃহত্তর স্বার্থে পিটিএ সংক্রান্ত শাস্তিমূলক শুল্ক রদ
আমদানি করা নিউজ প্রিন্ট ও হালকা ওজনের কোটেড কাগজে আমদানি শুল্ক ১০ শতাংশ থেকে কমিয়ে ৫ শতাংশ
সিগারেট ও অন্যান্য তামাকজাত পণ্যে অন্তঃশুল্ক বৃদ্ধি ; বিড়িতে শুল্ক হার অপরিবর্তিত
নয়াদিল্লি, ০১ ফেব্রুয়ারী, ২০২০
অতিক্ষুদ্র, ক্ষুদ্র ও মাঝারি শিল্প ক্ষেত্রে চাহিদার কথা মনে রেখে জুতোর মতো জিনিসপত্র এবং আসবাবপত্রে আমদানি শুল্ক বাড়ানো হচ্ছে। অর্থমন্ত্রীর কথায়, দেশে আমাদের শিল্পসংস্হাগুলি উন্নতমানের এসব সামগ্রী তৈরি করছে তাই এসবের আমদানি কমানোর জন্য বিশেষ নজর দেওয়া হয়েছে। অতিক্ষুদ্র, ক্ষুদ্র ও মাঝারি শিল্প ক্ষেত্রে প্রচুর কর্মসংস্হান হয়। সস্তা এবং খেলো মানের আমদানি করা পণ্য এদের উন্নতির পথে এক বাধা স্বরূপ।
অভ্যন্তরীণ চিকিৎসা সরঞ্জাম শিল্পকে উৎসাহ দিতে এবং স্বাস্হ্য পরিষেবার জন্য সহায় সম্পদ যোগাড় করতে, অর্থমন্ত্রী চিকিৎসা সরঞ্জাম আমদানি ক্ষেত্রে ৫ শতাংশ স্বাস্হ্য উপকর বসানোর প্রস্তাব করেছে। এই উপকর বাবদ পাওয়া টাকা উচ্চাকাঙ্ক্ষী জেলাগুলিতে চিকিৎসা পরিষেবায় পরিকাঠামো গড়তে খরচ করা হবে।
মানুষের বৃহত্তর স্বার্থে, পিটিএ-র ওপর শাস্তিমূলক শুল্ক তুলে নেওয়ার প্রস্তাব করা হয়েছে। অর্থমন্ত্রী বলেন, বস্ত্রশিল্পের জন্য এই পিটিএ পিউরিফায়েড তেরেপফলিক অ্যাসিড একটি গুরুত্বপূর্ণ উপকরণ। কমদামি পিটিএ মিললে বস্ত্রশিল্পে উন্নয়নে অসীম সম্ভাবনা খুলে যাবে। কর্মসংস্হানের ক্ষেত্রে এই শিল্পের ভূমিকা খুব গুরুত্বপূর্ণ।
নিউজ প্রিন্ট এবং হালকা ওজনের কোটেড কাগজে আমদানি শুল্ক ১০ শতাংশ থেকে কমিয়ে করা হয়েছে ৫ শতাংশ। অর্থমন্ত্রী বলেন, এরফলে প্রিন্ট মিডিয়ার বোঝা কিছুটা কমবে।
সিগারেট এবং অন্যান্য তামাকজাত পণ্যে আমদানি শুল্ক বাড়বে। বিড়ি ক্ষেত্রে অবশ্য এই শুল্কে কোনও রদবদল হচ্ছেনা।
CG/ SM /NS
(Visitor Counter : 82
সারওরসায়নমন্ত্রক
দেশীয় উৎপাদন পদ্ধতিতে সরকার সার শিল্পকে পুনরুজ্জীবিত করার প্রয়াস চালাচ্ছে
নয়াদিল্লী, ২৩ জুলাই, ২০২০
কেন্দ্রীয় সার ও রসায়ন মন্ত্রী শ্রী পি ভি সদানন্দ গৌড়া বলেছেন, বীজ বপনের মরশুমে কৃষকদের পর্যাপ্ত পরিমাণে সারের ব্যবস্থা করে দেওয়ার জন্য এনডিএ সরকার সার উৎপাদন ক্ষেত্রে গতি আনতে বিভিন্ন উদ্যোগ নিয়েছে।
শ্রী গৌড়া বলেন, নতুন বিনিয়োগ নীতি অনুযায়ী রাজস্থানের গাদপানিতে বার্ষিক ১২.৭ লক্ষ মেট্রিক টন ইউরিয়া উৎপাদনে সক্ষম একটি প্রকল্প গড়ে তোলা হয়েছে। চম্বল সার ও রসায়ন লিমিটেড এই প্রকল্পটি তৈরি করেছে। ২০১৯এর পয়লা জানুয়ারী থেকে এখানে বাণিজ্যিকভাবে উৎপাদন শুরু হয়েছে। এর ফলে ২০১৯-২০ অর্থবর্ষে দেশীয় ইউরিয়া উৎপাদনের পরিমাণ দাঁডি়য়েছে ২৪৪.৫৫ লক্ষ মেট্রিক টন।
তিনি আরও বলেন, দেশে ইউরিয়া উৎপাদনে স্বনির্ভরতার লক্ষ্যে সরকার রামাগুন্ডাম, তালচেড়, গোরক্ষপুর, সিন্ধ্রীতে সার উৎপাদন কেন্দ্রগুলিকে পুনরুজ্জীবিত করা হয়েছে। একইসঙ্গে বারৌনিতে এইচএফসিএল কেন্দ্রটিকেও পুনরুজ্জীবিত করা হয়েছে।
কেন্দ্রীয় সার মন্ত্রী আরও বলেন, মাদ্রাজ ফার্টিলাইজির লিমিটেডকে ইতিমধ্যেই ন্যাপথা ফিড স্টক থেকে প্রাকৃতিক গ্যাস ফিড স্টকে রূপান্তরিত করা হয়েছে। কেন্দ্রীয় মন্ত্রী বলেন, ত্রিভাঙ্করে সার এবং রসায়ন কেন্দ্রটির আধুনিকীকরণের জন্য ৯০০ কোটি টাকা ব্যয় করার সিদ্ধান্ত নেওয়া হয়েছে।
(CG/SS/NS
জলসম্পদমন্ত্রক
পশ্চিমবঙ্গ ও উত্তর প্রদেশে গঙ্গার শাখা নদীগুলি পরিস্কার-পরিচ্ছন্নতার জন্য ৮৪১ কোটি টাকা মঞ্জুর
কলকাতা, ০৫ ডিসেম্বর, ২০১৮
গঙ্গা স্বচ্ছতা বিষয়ক জাতীয় মিশন বর্তমানে গঙ্গার শাখা নদীগুলি পরিস্কার-পরিচ্ছন্নতার কাজে জোর দিয়েছে। নতুন দিল্লিতে গতকাল গঙ্গা স্বচ্ছতা বিষয়ক কার্যকরি সমিতির অষ্টাদশ বৈঠকে পশ্চিমবঙ্গ ও উত্তর প্রদেশে গঙ্গার শাখা নদীগুলির পরিচ্ছন্নতার জন্য ৮৪১ কোটি টাকা মঞ্জুর করা হয়েছে। ইতিমধ্যেই পশ্চিমবঙ্গ, উত্তরাখন্ড, উত্তর প্রদেশ, বিহার, ঝাড়খন্ড, হরিয়ানা, দিল্লি এবং হিমাচল প্রদেশে ৩০টি প্রকল্পের কাজে ছাড়পত্র দেওয়া হয়েছে।
পশ্চিমবঙ্গে দামোদর নদে যে নিকাশি ব্যবস্থার মাধ্যমে জল এসে মেশে, সেগুলি এবং দুর্গাপুর পুরসভার পাম্পিং স্টেশন ও জল শোধন প্রকল্পের পরিস্কার-পরিচ্ছন্নতার জন্য ২৮৭ কোটি ৫৩ লক্ষ টাকা মঞ্জুর করা হয়েছে। বর্তমানে দুর্গাপুর শহরে কোনও যথাযথ নিকাশি ব্যবস্থা নেই। এর ফলে স্বচ্ছতা নিয়ে শহরবাসী গুরুতর সমস্যার সম্মুখীন। শহরের সব বর্জ্য জল ছোট ছোট নালা-নর্দমার মধ্য দিয়ে প্রথমে দামোদর নদে পরে হুগলি নদীতে এসে মেশে। তাই, দামোদর নদের সঙ্গে যে নিকাশি ব্যবস্থা যুক্ত করা হয়েছে, সেগুলির স্বচ্ছতা বিশেষ প্রয়োজন। এই লক্ষ্যে এই কর্মসূচি বিশেষ গুরুত্বপূর্ণ ভূমিকা নেবে।
বিহারের মানের জেলায় এবং উত্তর প্রদেশের বরেলি ও মুজাফফরনগরের জন্য এই ধরণের প্রকল্প হাতে নেওয়া হয়েছে।
AM/PM/SB
(Visitor Counter : 76
জলশক্তি মন্ত্রক
কেন্দ্রীয় মন্ত্রিসভা কেন-বেতওয়া আন্তঃসংযোগ নদী প্রকল্পের অনুমোদন দিয়েছে
নতুন দিল্লি, ০৮ ডিসেম্বর, ২০২১
প্রধানমন্ত্রী নরেন্দ্র মোদীর সভাপতিত্বে কেন্দ্রীয় মন্ত্রিসভা আজ কেন-বেতওয়া আন্তঃসংযোগ নদী প্রকল্পের বাস্তবায়ন ও অর্থ বারাদ্দের অনুমোদন দিয়েছে।
কেন-বেতওয়া আন্তঃসংযোগ নদী প্রকল্পে ২০২০-২১ অর্থ বর্ষের ভিত্তিতে খরচ হবে ৪৪ হাজার ৬০৫ কোটি টাকা। এই প্রকল্পের জন্য কেন্দ্রীয় মন্ত্রিসভা ৩৯ হাজার ৩১৭ কোটি টাকার কেন্দ্রীয় সহায়তায় অনুমোদন দিয়েছে। এর মধ্যে ৩৬ হাজার ২৯০ কোটি টাকা অনুদান এবং ৩ হাজার ২৭ কোটি টাকা ঋণ হিসেবে দেওয়া হয়েছে।
এটি দেশের নদী প্রকল্পগুলির ক্ষেত্রে আন্তঃসংযোগের পথ প্রশস্থ করবে। এই প্রকল্পের মধ্যে দাউধন বাঁধ নির্মাণের মাধ্যমে কেন থেকে বেতওয়া নদীতে জল সরবরাহ এবং দুটি নদীর সংযোগকারী একটি খাল সংস্কার, কোঠা ব্যারেজ ও বিনা কমপ্লেক্সের বহুমুখী প্রকল্প অন্তর্ভুক্ত রয়েছে। এই প্রকল্পটি বাস্তবায়িত হলে বার্ষিক ১০.৬২ লক্ষ হেক্টর জমিতে জল সেচ করা যাবে এবং প্রায় ৬২ লক্ষ মানুষকে পানীয় জল সরবরাহ করা সম্ভব হবে। পাশাপাশি ১০৩ মেগাওয়াট জলবিদ্যুৎ ও ২৭ মেগাওয়াট সৌর শক্তি তৈরিতেও সাহায্য করবে। অত্যাধুনিক প্রযুক্তির সাহায্যে চার বছরের মধ্যে এই প্রকল্পটি বাস্তবায়নের প্রস্তাব দেওয়া হয়েছে।
এই প্রকল্পটি মধ্যপ্রদেশ এবং উত্তর প্রদেশ রাজ্যজুড়ে ছড়িয়ে থাকা জলের সমস্যা জর্জরিত এলাকা সহ বুন্দেলখন্ড অঞ্চলে বিশেষ সাহায্য করবে। মধ্যপ্রদেশের পান্না, টিকামগড়, ছাতারপুর, সাগর, দামোহ, দাতিয়া, বিদিশা, শিবপুরি ও রাইসেন জেলা এবং উত্তর প্রদেশের বান্দা, মাহোবা, ঝাঁসি ও ললিতপুর জেলায় জলের সমস্যা দূর করতে সাহায্য করবে।
প্রকল্পটি কৃষিকাজ ও কর্মসংস্থান বৃদ্ধির কারণে পিছিয়ে থাকা বুন্দেলখন্ড অঞ্চলে আর্থ-সামাজিক বৃদ্ধিতে সাহায্য করবে বলে আশা করা যাচ্ছে। এমনকি এই অঞ্চল থেকে সাধারণ মানুষের অন্যত্র চলে যাওয়া আটকাতে সাহায্য করবে।
প্রেক্ষাপট :
চলতি বছরের ২২ মার্চ দেশে এই প্রথম কেন্দ্রীয়ভাবে পরিচালিত নদী আন্তঃসংযোগ প্রকল্প বাস্তবায়নের জন্য কেন্দ্রীয় জলশক্তি মন্ত্রী এবং মধ্যপ্রদেশ ও উত্তর প্রদেশের মুখ্যমন্ত্রীদের মধ্যে একটি ঐতিহাসিক চুক্তি স্বাক্ষরিত হয়। এই চুক্তি অনুযায়ী প্রকল্পটি রূপদান করা হচ্ছে।
CG/SS/SKD/
(Visitor Counter : 91
প্রধানমন্ত্রীরদপ্তর
প্রধানমন্ত্রী অসমের দিব্যাঙ্গ শিল্পী অভিজিৎ গোতানির সঙ্গে ভাব বিনিময় করেছেন
নয়াদিল্লি, ২২ জুলাই, ২০২২
প্রধানমন্ত্রী শ্রী নরেন্দ্র মোদী অসমের দিব্যাঙ্গ শিল্পী অভিজিৎ গোতানির সঙ্গে ভাব বিনিময় করেছেন।
প্রধানমন্ত্রীর দপ্তর থেকে ট্যুইট বার্তায় জানানো হয়েছে, “অসমের অভিজিৎ গোতানির সঙ্গে আজ সকালে প্রধানমন্ত্রী @narendramodi সাক্ষাৎ করেন। তিনি তাঁর স্মরণীয় আলাপচারিতায় কিছু অভিজ্ঞতা ভাগ করেছেন”।
(PG/PM/SB
নীতিআয়োগ
প্রধানমন্ত্রী অর্থনীতিবিদ এবং বিশেষজ্ঞদের সঙ্গে “আর্থিক নীতি- ভবিষ্যতের পথ” শীর্ষক আলোচনায় মতবিনিময় করেন
নয়াদিল্লী, ২২ জুন ২০১৯
প্রধানমন্ত্রী শ্রী নরেন্দ্র মোদী আজ নতুনদিল্লীতে নীতি আয়োগ আয়োজিত “আর্থিক নীতি-ভবিষ্যতের পথ” শীর্ষক এক আলোচনায় যোগ দেন। ওই অনুষ্ঠানে তিনি চল্লিশ জন অর্থনীতিবিদ এবং অন্যান্য বিশেষজ্ঞদের সঙ্গে মতবিনিময় করেন।
ম্যাক্রো অর্থনীতি ও কর্মসংস্থান, কৃষি ও জলসম্পদ, রপ্তানি, শিক্ষা এবং স্বাস্থ্য এই ౼পাঁচটি ক্ষেত্রে অংশগ্রহণকারীরা তাঁদের মতামত জানান।
প্রধানমন্ত্রী অর্থনীতির বিভিন্ন ক্ষেত্রে পরামর্শ এবং মতামতের জন্য অংশগ্রহণকারীদের ধন্যবাদ জানান।
কেন্দ্রীয় মন্ত্রী শ্রী পীযুষ গোয়েল এবং শ্রী রাও ইন্দরজিত সিং, নীতি আয়োগের ভাইস চেয়ারম্যান শ্রী রাজীব কুমার সহ কেন্দ্রীয় সরকার ও নীতি আয়োগের উচ্চপদস্থ আধিকারিকরা এই অনুষ্ঠানে উপস্থিত ছিলেন।
CG/CB
(Visitor Counter : 80
প্রধানমন্ত্রীরদপ্তর
জনগণকে বাড়িতে জৈব চাষ করতে বললেন প্রধানমন্ত্রী
নয়াদিল্লি, ২৩ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী জনগণকে বাড়িতে জৈবচাষ করতে বলেছেন। রাজ্যসভার সাংসদ শ্রীমতী সঙ্গীতা যাদব মৌর্য্য তাঁর বাড়ির ছাদে বিভিন্ন রকম শাকসব্জির ছবি সহ একটি ট্যুইট করেন। এর জবাবে প্রধানমন্ত্রী তাঁর ট্যুইটে বলেন, “খুব ভালো! প্রকৃতির সঙ্গে যোগাযোগ স্থাপনের পাশাপাশি, সতেজ শাকসব্জি খাওয়াও যাচ্ছে…. অন্যরাও সকলে তাঁদের বাড়িতে এই পদ্ধতি প্রয়োগ করতে পারেন”।
PG/PM/SB
(
সড়কপরিবহণওমহাসড়কমন্ত্রক
এক দেশ এক পিইউসি
নতুনদিল্লি, ১৫ই ডিসেম্বর, ২০২১
মন্ত্রক, ১৯৮৯ সালের কেন্দ্রীয় মোটর ভেহিক্যালস নিয়মাবলী অনুসারে দেশ জুড়ে অভিন্ন পিইউসিসি ফর্ম ব্যবহারের জন্য ব্যবস্থা নেয়। এর জন্য ১৪ই জুন জি এস আর ৪১০ বিজ্ঞপ্তি প্রকাশিত হয়।
১৯৮৯ সালের কেন্দ্রীয় মোটর ভেহিক্যালস নিয়মাবলীর ১১৫-র ৭ নম্বর ধারা অনুসারে যে তারিখে গাড়ির প্রথম নিবন্ধীকরণ হবে সেই তারিখের এক বছর পর প্রত্যেক গাড়িকে দূষণ নিয়ন্ত্রণে থাকা সংক্রান্ত “ পলিউশন আন্ডার কন্ট্রোল “ শংসাপত্র রাখতে হবে। রাজ্যসরকারগুলি এই শংসাপত্র দেবার জন্য নির্দিষ্ট সংস্থাকে দায়িত্ব দেবে। মন্ত্রক ২০১৮ সালে ৬ই জুন জিএসআর ৫২৭ বিজ্ঞপ্তি অনুসারে দূষণ সংক্রান্ত তথ্য বাহন তথ্যভান্ডারে রাখার কথা জানায়।
১৯৮৮ সালের মোটর ভেহিক্যালস আইন ও ১৯৮৯ সালের কেন্দ্রীয় মোটর ভেহিক্যালস নিয়মাবলী যথাযথভাবে কার্যকর হচ্ছে কিনা সেটি দেখার দায়িত্ব সংশ্লিষ্ট রাজ্য বা কেন্দ্রশাসিত অঞ্চলের।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন শ্রী নীতীন গড়কড়ি।
CG/CB/NS
(Visitor Counter : 67
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ৯৪ কোটি ছাড়িয়েছে
দেশে গত ২৪ ঘণ্টায় ৭৯ লক্ষ ১২ হাজারেরও বেশি টিকার ডোজ দেওয়া হয়েছে
দেশে করোনায় আরোগ্য হার ৯৭.৯৮ শতাংশ, যা ২০২০ সালের মার্চ মাস থেকে সর্বোচ্চ
গত ২৪ ঘণ্টায় করোনায় আক্রান্তের সংখ্যা ১৯ হাজার ৭৪০
ভারতে সুস্পষ্টভাবে করোনায় আক্রান্তের হার ০.৭০ শতাংশ
সাপ্তাহিক আক্রান্তের হার ১.৬২ শতাংশ, গত ১০৬ দিনে ৩ শতাংশের নীচে রয়েছে
নয়াদিল্লি, ০৯ অক্টোবর, ২০২১
দেশে গত ২৪ ঘণ্টায় ৭৯ লক্ষ ১২ হাজার ২০২টি টিকার ডোজ দেওয়া হয়েছে।
আজ সকাল ৭টা পর্যন্ত পাওয়া তথ্যানুযায়ী এ পর্যন্ত ৯৩ কোটি ৯৯ লক্ষ ১৫ হাজার ৩২৩টি ডোজ দেওয়া হয়েছে।
স্বাস্থ্য কর্মীরা প্রথম ডোজ পেয়েছেন – ১,০৩,৭৪,৮৪৬জন ; দ্বিতীয় ডোজ পেয়েছেন – ৮৯,৯৫,৮৩১জন।
করোনার বিরুদ্ধে লড়াইয়ে অগ্রভাগে থাকা কর্মীরা প্রথম ডোজ পেয়েছেন – ১,৮৩,৫৭,৯৩১জন; দ্বিতীয় ডোজ পেয়েছেন – ১,৫২,৭৮,৪৩৩ জন।
১৮-৪৪ বছর বয়সীদের মধ্যে প্রথম ডোজ পেয়েছেন – ৩৭,৯৮,৯০,৮৩০জন; দ্বিতীয় ডোজ পেয়েছেন – ৯,৮১,৩৬,১৫৩ জন।
৪৫-৫৯ বছর বয়সীদের মধ্যে প্রথম ডোজ পেয়েছেন – ১৬,৪৩,৩৫,৯৪৯জন; দ্বিতীয় ডোজ পেয়েছেন – ৮,১৭,৯৮,০৯২জন।
ষাটোর্ধ্ব ব্যক্তিদের মধ্যে প্রথম ডোজ পেয়েছেন – ১০,৩৮,৭৮,৩৮৭ জন ও দ্বিতীয় ডোজ পেয়েছেন – ৫,৮৮,৬৮,৮৭১জন।
২৪ ঘণ্টায় ২৩ হাজার ৭০ জন করোনামুক্ত হয়েছেন। মহামারী শুরুর পর থেকে এ পর্যন্ত মোট ৩ কোটি ৩২ লক্ষ ৪৮ হাজার ২৯১ জন সুস্থ হয়ে উঠেছেন। দেশে করোনায় আরোগ্যের হার ৯৭.৯৮ শতাংশ, যা ২০২০ সালের মার্চ মাস থেকে এ পর্যন্ত সর্বোচ্চ। রাজ্য/কেন্দ্রশাসিত অঞ্চলগুলির সঙ্গে কেন্দ্রের নিরন্তর সহযোগিতার ফলে গত ১০৪ দিনে দৈনিক সংক্রমণের সংখ্যা ৫০ হাজারের নীচে রয়েছে। ২৪ ঘণ্টায় নতুন করে করোনা আক্রান্ত হয়েছেন ১৯ হাজার ৭৪০ জন। সুস্পষ্টভাবে করোনা আক্রান্তের সংখ্যা ২ লক্ষ ৩৬ হাজার ৬৪৩ জন, যা ২০৬ দিনে সর্বনিম্ন। বর্তমানে সক্রিয় রোগীর হার ০.৭০ শতাংশ। দেশে প্রতিনিয়ত করোনা পরীক্ষার ক্ষমতা বৃদ্ধি করা হয়েছে। গত ২৪ ঘণ্টায় ১২ লক্ষ ৬৯ হাজার ২৯১টি করোনার নমুনা পরীক্ষা করা হয়েছে। এ পর্যন্ত মোট ৫৮ কোটি ১৩ লক্ষ ১২ হাজার ৪৮১টি নমুনা পরীক্ষা করা হয়েছে। সাপ্তাহিক সংক্রমণের হার কমে ১.৬২ শতাংশ হয়েছে, গত ১০৬ দিনে ৩ শতাংশের নীচে রয়েছে। দৈনিক সংক্রমণের হার ১.৫৬ শতাংশ। গত ১২৩ দিনে এই সংক্রমণের হার ৫ শতাংশের নীচে রয়েছে। এমনকি, ৪০ দিনে সংক্রমণ হার ৩ শতাংশের নীচে নেমে এসেছে।
CG/SS/SB
(Visitor Counter : 101
প্রধানমন্ত্রীরদপ্তর
হরিয়ানার প্রতিষ্ঠা দিবসে রাজ্যবাসীকে প্রধানমন্ত্রীর শুভেচ্ছা
নয়াদিল্লি, ০১ নভেম্বর, ২০২১
প্রধানমন্ত্রী শ্রী নরেন্দ্র মোদী হরিয়ানার প্রতিষ্ঠা দিবসে রাজ্যবাসীকে শুভেচ্ছা জানিয়েছেন।
এক ট্যুইটে প্রধানমন্ত্রী বলেছেন, “হরিয়ানাবাসীকে ঐ রাজ্যের প্রতিষ্ঠা দিবসে শুভেচ্ছা। পরম্পরা ও সংস্কৃতির বাহক এই রাজ্য বিকাশের নতুন মাপকাঠি স্পর্শ করুক”।
CG/BD/SB
(
প্রধানমন্ত্রীরদপ্তর
পয়লা জুলাই মধ্যপ্রদেশ সফর করবেন প্রধানমন্ত্রী
প্রধানমন্ত্রী জাতীয় সিকেল সেল অ্যানিমিয়া নির্মূল মিশনের সূচনা করবেন
প্রধানমন্ত্রী শাহদোল জেলার পাকাড়িয়া গ্রাম সফর করবেন এবং গ্রামে বিভিন্ন সরকারি প্রকল্পে যুক্ত ব্যক্তিদের সঙ্গে মতবিনিময় করবেন
প্রধানমন্ত্রী রাজ্যজুড়ে ৩ কোটি ৫৭ লক্ষ সুবিধাভোগীর হাতে আয়ুষ্মান কার্ড তুলে দেওয়ার কর্মসূচীর সূচনা করবেন
প্রধানমন্ত্রী গন্ডোয়ানার ষোড়শ শতকের সাহসী রাণী দুর্গাবতীকে শ্রদ্ধা জানাবেন
নতুন দিল্লি ৩০শে জুন, ২০২৩
প্রধানমন্ত্রী শ্রী নরেন্দ্র মোদী পয়লা জুলাই মধ্যপ্রদেশ সফর করবেন।
বিকেল ৩টে ৩০ মিনিটে শ্রী মোদী শাহদোল জেলায় যাবেন। তিনি সেখান থেকে জাতীয় সিকেল সেল অ্যানিমিয়া নির্মূল মিশনের সূচনা করবেন। এই উপলক্ষে আয়োজিত অনুষ্ঠানে সিকেল সেলের জিন সংক্রান্ত তথ্য সম্বলিত কার্ড সুবিধাভোগীদের হাতে তুলে দেওয়া হবে।
দেশে সিকেল সেলের কারণে স্বাস্থ্যক্ষেত্রে যে সমস্যা দেখা দিয়েছে, তার সমাধানই এই মিশনের মূল লক্ষ্য। বিশেষ করে আদিবাসী সম্প্রদায় এই সমস্যার সম্মুখীন। ২০৪৭ সালের মধ্যে দেশ থেকে সিকেল সেলকে নির্মূল করতে সরকারের উদ্যোগের অঙ্গ হিসেবে জাতীয় স্তরের এই মিশনের সূত্রপাত। এবছরের কেন্দ্রীয় বাজেটে এই প্রকল্পের ঘোষণা করা হয়। পশ্চিমবঙ্গ, আসাম, বিহার, ঝাড়খণ্ড, ওড়িশা, গুজরাট, মহারাষ্ট্র, রাজস্থান, মধ্যপ্রদেশ, ছত্তিশগড়, তামিলনাড়ু, তেলেঙ্গানা, অন্ধ্রপ্রদেশ, কর্ণাটক, কেরালা, উত্তরপ্রদেশ এবং উত্তরাখণ্ড- ১৭ টি রাজ্যের ২৭৮ টি জেলায় এই প্রকল্প বাস্তবায়িত হবে।
প্রধানমন্ত্রী মধ্যপ্রদেশে ৩ কোটি ৫৭ লক্ষ সুবিধাভোগীর হাতে আয়ুষ্মান ভারত প্রধানমন্ত্রী জন আরোগ্য যোজনা কার্ড তুলে দেওয়ার কর্মসূচীর সূচনা করবেন। রাজ্যজুড়ে পুরসভা, গ্রাম পঞ্চায়েত ও ব্লক স্তরে এই কার্ড বিতরণের জন্য প্রয়োজনীয় ব্যবস্থা করা হবে। বিভিন্ন উন্নয়নমূলক প্রকল্পের সুবিধা যাতে সকল সুবিধাভোগীর কাছে পৌঁছায় তা নিশ্চিত করতে এই উদ্যোগ।
প্রধানমন্ত্রী অনুষ্ঠানে গন্ডোয়ানার ষোড়শ শতকের সাহসী রাণী দুর্গাবতীকে শ্রদ্ধা জানাবেন। একজন সাহসী অকুতোভয় যোদ্ধা হিসেবে তিনি চিরস্মরণীয় হয়ে রয়েছেন, যিনি মুঘলদের বিরুদ্ধে রাজ্যের স্বাধীনতা রক্ষায় যুদ্ধ করেছেন।
প্রধানমন্ত্রী বিকেল ৫ টায় শাহদোল জেলায় পাকাড়িয়া গ্রাম সফর করবেন। তিনি আদিবাসী সমাজের নেতৃবৃন্দ, স্বনির্ভর গোষ্ঠীর সদস্য, ১৯৯৬ সালের পঞ্চায়েত আইন অনুসারে সম্প্রসারিত নির্ধারিত অঞ্চলের নেতৃবৃন্দ এবং গ্রামগুলির ফুটবল ক্লাবের ক্যাপ্টেনদের সঙ্গে মতবিনিময় করবেন।
(CG /CB /SG /
প্রতিরক্ষামন্ত্রক
সিমবেক্স-১৯ এর বিষয়ে কিছু তথ্য
নয়াদিল্লি, ২০ মে, ২০১৯
চলতি বছরের ১৬ই মে থেকে ২২ মে পর্যন্ত ভারতীয় নৌবাহিনীর দুটি রণতরী ‘কলকাতা’ এবং ‘শক্তি’ সিঙ্গাপুরে অনুষ্ঠিত বার্ষিক সিঙ্গাপুর-ভারত নৌ-মহড়া সিমবেক্স-এর প্রথম পর্ব ইমডেস্ক-এ সফলভাবে অংশগ্রহণ করে। এই দুটি রণতরী সিমবেক্স-এর পরবর্তী পর্যায়ে অংশ নেওয়ার জন্য সিঙ্গাপুরে থেকে গেছে।
কৌশলগত এবং প্রয়োগগত বিভিন্ন দিক নিয়ে বার্ষিক এই মহড়া ১৯৯৩ সাল থেকে অনুষ্ঠিত হয়ে আসছে। এই নৌ-মহড়ায় ডুবোজাহাজ প্রতিরোধী ব্যবস্হাপনা সহ সামুদ্রিক নানা কর্মসূচি পালিত হয়। এরমধ্যে রয়েছে- এয়ার ডিফেন্স অপারেশন, অ্যান্টি এয়ার এবং অ্যান্টি সার্ফেস পর্যায়ে গুলি চালনা সহ নৌ-যুদ্ধে কৌশলগত বিভিন্ন প্রক্রিয়া। সিমবেক্স-এর মাধ্যমে দুই দেশের নৌবাহিনীর মধ্যে সম্পর্ক নিবিড় করা ছাড়াও সামুদ্রিক সহযোগিতার নানা ক্ষেত্র গুরুত্ব পেয়ে থাকে। এ বছরের সিমবেক্স-এ দুই নৌবাহিনীর মধ্যে পারস্পরিক আস্হা বৃদ্ধি, সামুদ্রিক নানা সমস্যার সমাধানে কৌশল স্হির করার মতো বিষয়গুলি গুরুত্ব পেয়েছে।
১৬ থেকে ১৯এ মে সিমবেক্স-১৯এর প্রথম পর্ব পোতাশ্রয়ে অনুষ্ঠিত হয়। এই কর্মসূচির আওতায় বিভিন্ন সম্মেলন, যুদ্ধের সময় নানা প্রশিক্ষণ, সিঙ্গাপুর নৌবাহিনীর বিশিষ্টজনেদের সঙ্গে মতবিনিময় এবং ‘কলকাতা’ জাহাজে তাঁদের অভ্যর্থনা দেওয়া হয়। সিমবেক্স-১৯এর দ্বিতীয় পর্ব শুরু হয়েছে ১৯ তারিখ থেকে দক্ষিণ চীন সাগরে। চলবে ২২ তারিখ পর্যন্ত। এই পর্বে সমুদ্রে যুদ্ধের সময় বিভিন্ন প্রস্তুতি নিয়ে চর্চা হচ্ছে।
এই মহড়ায় ভারতীয় নৌবাহিনীর দুই জাহাজ ‘কলকাতা’ এবং ‘শক্তি’র সঙ্গে নৌবাহিনীর নজরদারি বিমান ‘পসেইডন৮ আই’ অংশগ্রহণ করবে। সিঙ্গাপুরের দুই যুদ্ধ জাহাজ ‘স্টেডফ্রাস্ট’ এবং ‘ভ্যালিয়েন্ট’ ও নৌবাহিনীর নজরদারি বিমান ফকার-৫০ এবং এফ-১৬ এই মহড়ায় অংশ নিচ্ছে।
পূর্ব এবং দক্ষিণ-পূর্ব এশিয়ার দেশগুলির সঙ্গে ভারতের সাংস্কৃতিক, অর্থনৈতিক এবং সামগ্রিক আদান-প্রদানের মাধ্যমে সৌহার্দ্যের বাতাবরণ সৃষ্টির লক্ষ্যে ‘কলকাতা’ এবং ‘শক্তি’ জাহাজ দুটি দক্ষিণ এবং পূর্ব চীন সাগরে গত দু-মাস ধরে সিমবেক্স-১৯এর কর্মসূচির আওতায় মোতায়েন ছিল। এই জাহাজ দুটি চীনের নৌবাহিনীর ৭০ বছর পূর্তি উপলক্ষে কুইংডাওয়ে আয়োজিত আন্তর্জাতিক নৌ-মহড়ায় অংশ নিয়েছিল। এর মাধ্যমে ভারত সরকারের ‘পূবে তাকাও নীতি’ এবং ভারতীয় নৌবাহিনীর ‘মহাসাগরের মাধ্যমে ঐক্যবদ্ধ রাষ্ট্র সমূহ’ কর্মসূচিগুলি প্রতিফলিত হয়েছে।
CG/CB /NS
(Visitor Counter : 190
মানবসম্পদবিকাশমন্ত্রক
কেন্দ্রীয় শিক্ষামন্ত্রী আগামীকাল কেন্দ্রীয় বিদ্যালয়ের চারটি নবনির্মিত ভবনের উদ্বোধন করবেন
নতুন দিল্লী, ৭ই অক্টোবর, ২০২০
কেন্দ্রীয় শিক্ষামন্ত্রী শ্রী রমেশ পোখরিয়াল 'নিশাঙ্ক' আগামীকাল ৮ই অক্টোবর ২০২০তে ভার্চুয়াল ভিডিও কনফারেন্সের মাধ্যমে কেন্দ্রীয় বিদ্যালয়ের চারটি নবনির্মিত ভবনের উদ্বোধন করবেন। যে কেন্দ্রীয় বিদ্যালয়গুলির উদ্বোধন হবে,তার মধ্যে রয়েছে উড়িষ্যার নয়াগড় কেন্দ্রীয় বিদ্যালয়,উড়িষ্যার রাইরঙপুর,মহুলডিহী কেন্দ্রীয় বিদ্যালয়,রাজস্থানের হনুমানগড় কেন্দ্রীয় বিদ্যালয় এবং হরিয়ানার ফরিদাবাদে কেন্দ্রীয় বিদ্যালয় নম্বর ৩।
এই চারটি কেন্দ্রীয় বিদ্যালয় ভবন নির্মাণে মোট প্রায় ৬৮.৬০ কোটি টাকা ব্যয় হয়েছে। কেন্দ্রীয় বিদ্যালয়গুলির অস্থায়ী ভবনেই এতদিন পঠনপাঠন চলছিল। উড়িষ্যা,রাজস্থান এবং হরিয়ানার প্রায় ৪০০০ ছাত্রছাত্রী এই নবনির্মিত ও উন্নত ভবনের জন্য উপকৃত হবে।
চারটি নবনির্মিত কেন্দ্রীয় বিদ্যালয় ভবনগুলি 'গ্রিন বিল্ডিং' বা সবুজ ভবনের নিয়ম মোতাবেক নির্মিত হয়েছে। ভবন গুলিতে অধিক পরিমান বৃষ্টির জল সংরক্ষণের ব্যবস্থা নিশ্চিত করা হয়েছে। দিব্যাঙ্গ ছাত্রছাত্রীদের সুবিধার্থে ভবনগুলিতে সব রকম সহায়ক ব্যবস্থা করা হয়েছে। পড়ুয়াদের শারীরিকভাবে সক্ষম রাখতে বিদ্যালয় চত্বরে খেলাধুলা এবং শরীর চর্চার সংস্থান রাখা হয়েছে।
ভার্চুয়াল উদ্বোধনী অনুষ্ঠানে কেন্দ্রীয় শিক্ষামন্ত্রী শ্রী নিশাঙ্ক ভিডিও কনফারেন্সের মাধ্যমে স্থানীয় মানুষজন এবং বিশিষ্ট ব্যক্তিদের উদ্দেশ্যে ভাষণ দেবেন।
(CG/PPM
রাষ্ট্রপতিরসচিবালয়
প্রেস বিজ্ঞপ্তি
নয়াদিল্লী, ২০ জুলাই ২০১৯
রাষ্ট্রপতি নিম্নোক্ত নিয়োগ/বদলিগুলিতে তাঁর সম্মতি দিয়েছেনঃ-
 মধ্যপ্রদেশের রাজ্যপাল শ্রীমতী আনন্দীবেন প্যাটেলকে বদলি করে উত্তরপ্রদেশের রাজ্যপাল হিসেবে নিয়োগ করা হয়েছে
 শ্রী জগদীপ ধনকরকে পশ্চিমবঙ্গর রাজ্যপাল হিসেবে নিয়োগ করা হয়েছে
 শ্রী রমেশ বাইসকে ত্রিপুরার রাজ্যপাল হিসেবে নিয়োগ করা হয়েছে
 বিহারের রাজ্যপাল শ্রী লাল জি টান্ডনকে বদলি করে মধ্যপ্রদেশের রাজ্যপাল হিসেবে নিয়োগ করা হয়েছে
 শ্রী ফাগু চৌহান কে বিহারের রাজ্যপাল হিসেবে নিয়োগ করা হয়েছে
 শ্রী আর এন রবিকে নাগাল্যান্ডের রাজ্যপাল হিসেবে নিয়োগ করা হয়েছে
সংশ্লিষ্ট ব্যক্তিরা যেদিন থেকে তাঁদের দায়িত্ব গ্রহণ করবেন, সেইদিন থেকেই তাঁদের নিয়োগ কার্যকর হবে ।
CG/CB
(Visitor Counter : 128